钦定古今图书集成/历象汇编/岁功典/第072卷 > 满江红〈中秋上刘恭甫舍人〉 侯寘
## 钦定古今图书集成/历象汇编/岁功典/第072卷 > 满江红〈中秋上刘恭甫舍人〉 侯寘

天阔江南，秋未老、空江澄碧。江外月、飞来千丈，水天
同色。万屋覆银清不寐，一城踏雪寒无迹。况楚风、连
陌竞张灯，如元夕。　山獠静，棠阴寂。秋稼盛，香醪直。
听子城吹角，青楼横笛。不见苏仙翻醉墨，一篇水调
锵金石。念良辰美景赏心时，诚难得。